Legal Document

Category: 6

Text:
8.ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ ΚΑΙ  ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 11374 της 15/25 Ιαν. 1975 (ΦΕΚ  Β΄ 65) Περί τιμολογίων Υπηρεσίας TELEX Εσωτερικού. Εγκρίνομεν τα κάτωθι τιμολόγια της υπηρεσίας TELEX, συμφώνως τω Κανονισμώ Εσωτερικού της υπηρεσίας ταύτης: 1.Η υπό του Ο.Τ.Ε. εξαγορά τηλετύπου, εις περίπτωσιν καταγγελίας εκ μέρους του συνδρομητού της συμβάσεως τηλετυπικής συνδέσεως (λόγω συνεχιζομένης διαταχθείσης αναστολής λειτουργίας αυτής πέραν του εξαμήνου), πραγματοποιείται εις την υπό του συνδρομητού τιμήν αγοράς αυτού παρά του Ο.Τ.Ε., μειωμένην κατά 7% δι΄ έκαστον συμπεπληρωμένον έτος χρήσεως του τηλετύπου με ανώτατον όριον μειώσεως 75% (άρθρ. 4, παρ. 4). 2.Η αξία των υλικών (συμπεριλαμβανομένων των διαφόρων επιβαρύνσεων), προς καθορισμόν των  πραγματικών δαπανών κατασκευής των τηλετυπικών συνδέσεων, προσαυξάνεται κατά ποσοστόν 10% δια γενικά έξοδα του Ο.Τ.Ε. (άρθρ. 14, παρ. 3α). 3.Δια το υπό του συνδρομητού εκ του ελευθέρου εμπορίου προμηθευόμενον τηλέτυπον (ή πρόσθετον τηλετυπικήν εγκατάστασιν) καταβάλλεται εις τον Ο.Τ.Ε., δι΄ έξοδα ελέγχου αυτού, ποσοστόν 5% επί της αξίας των μηχανημάτων τούτων (άρθρ. 16, παρ. 4 και 35, παρ. 4). 4.Δια την τοποθέτησιν ή μεταβολήν (άρθρ.35, παρ. 5) ή μεταφοράν (άρθρ. 36, παρ. 2), προσθέτου τηλετυπικής εγκαταστάσεως καταβάλλονται αι πραγματικαί δαπάναι, ως αύται ορίζονται εν άρθρ. 14, παρ. 3 του Κανονισμού της Υπηρεσίας TELEX εσωτερικού. 5.Αι δαπάναι μεταφοράς (άρθρ. 25, παρ. 1) και το τέλος μεταβολής (άρθρ. 27 παρ. 2γ, 28 παρ. 3γ και 29 παρ. 1) κυρίας τηλετυπικής συνδέσεως καθορίζονται ίσα προς τα εκάστοτε αντιστοίχως ισχύοντα τοιαύτα δια τας κυρίας τηλεφωνικάς συνδέσεις. 6.Τα τέλη των επί πληρωμή καταχωρίσεων εις τον ονομαστικόν τηλετυπικόν κατάλογον καθορίζονται ίσα προς τα εκάστοτε ισχύοντα τοιαύτα δια τας καταχωρίσεις εις τον ονομαστικόν τηλεφωνικόν κατάλογον Αττικής (άρθρ. 40). 7.Το τέλος των μη καταχωριζομένων εις τους Καταλόγους TELEX, αιτήσει του συνδρομητού, τηλετυπικών συνδέσεων (απορρήτων και μη ανακοινωσίμων), καθορίζεται ίσον προς το εκάστοτε ισχύον τοιούτον τας μη ανακοινωσίμους τηλεφωνικάς συνδέσεις (άρθρ. 40, παρ. 3). Η ισχύς της παρούσης άρχεται από της δημοσιεύσεως δια της Εφημερίδος της Κυβερνήσεως.